CELEX: 31999L0083
Language: da
Date: 1999-09-08 00:00:00
Title: Kommissionens direktiv 1999/83/EF af 8. september 1999 om ændring af bilaget til Rådets direktiv 75/318/EØF om indbyrdes tilnærmelse af medlemsstaternes lovgivning om normer og forskrifter vedrørende analytiske, toksikologisk-farmakologiske og kliniske undersøgelser af lægemidler (EØS-relevant tekst)

Avis juridique important

|

31999L0083

Kommissionens direktiv 1999/83/EF af 8. september 1999 om ændring af bilaget til Rådets direktiv 75/318/EØF om indbyrdes tilnærmelse af medlemsstaternes lovgivning om normer og forskrifter vedrørende analytiske, toksikologisk-farmakologiske og kliniske undersøgelser af lægemidler (EØS-relevant tekst)  

EF-Tidende nr. L 243 af 15/09/1999 s. 0009 - 0011

KOMMISSIONENS DIREKTIV 1999/83/EFaf 8. september 1999om ændring af bilaget til Rådets direktiv 75/318/EØF om indbyrdes tilnærmelse af medlemsstaternes lovgivning om normer og forskrifter vedrørende analytiske, toksikologisk-farmakologiske og kliniske undersøgelser af lægemidler(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 75/318/EØF af 20. maj 1975 om indbyrdes tilnærmelse af medlemsstaternes lovgivning om normer og forskrifter vedrørende analytiske, toksikologisk-farmakologiske og kliniske undersøgelser af lægemidler(1), senest ændret ved direktiv 93/39/EØF(2), særlig artikel 2a, første afsnit, ogud fra følgende betragtninger:(1) Det er muligt at erstatte resultaterne af farmakologiske og toksikologiske undersøgelser eller kliniske forsøg med detaljerede referencer til offentliggjort videnskabelig litteratur, hvis det kan påvises, at et lægemiddels bestanddele finder almindelig anerkendt medicinsk anvendelse, og at de har anerkendt effekt og et acceptabelt sikkerhedsniveau i overensstemmelse med punkt 8, litra a) og litra b) i artikel 4, i Rådets direktiv 65/65/EØF af 26. januar 1965 om tilnærmelse af lovgivning om lægemidler(3);(2) artikel 1, stk. 2 i direktiv 75/318/EØF indeholder bestemmelser om, at såfremt der forelægges referencer til offentliggjorte data (bibliografiske ansøgninger) i henhold til artikel 4, nr. 8, litra a) og litra b), anvendes bestemmelserne i direktiv 75/318/EØF analogt;(3) den øgede hastighed, hvormed innovation og offentliggørelse af innovation samt de stadig mere nøjagtige krav, der er fastsat i Fællesskabets lægemiddellovgivning for nye lægemidler, gør det nødvendigt at definere de betingelser, der gælder for bibliografiske ansøgninger, nærmere og mere nøjagtigt at fastslå betydningen af "analogt" i artikel 1, stk. 2, i direktiv 75/318/EØF;(4) det skal sikres, at muligheden for at forelægge "bibliografiske ansøgninger" ikke afskrækker innoverende virksomheder fra at offentliggøre deres forskningsresultater så hurtigt som muligt;(5) det er derfor nødvendigt at fastlægge en mere detaljeret fælles aftale om betingelserne for "bibliografiske ansøgninger" og især betydningen af "almindelig anerkendt anvendelse" i henhold til nr. 8, litra a) og litra b) i artikel 4, i direktiv 65/65/EØF;(6) det er især nødvendigt at tydeliggøre, at ikke kun undersøgelser og forsøg, men også "bibliografisk reference" til andre beviskilder (undersøgelser efter markedsføring, epidemiologiske undersøgelser, undersøgelser foretaget med lignende produkter osv.) kan tjene som et gyldigt bevis for et lægemiddels sikkerhed og effekt, hvis ansøgeren på tilfredsstillende vis forklarer og begrunder, hvorfor disse informationskilder er anvendt;(7) bestemmelserne i dette direktiv er i vid udstrækning på linje med den nuværende administrative praksis i de fleste medlemsstater;(8) denne ændring kan muligvis bidrage til en løsning af de praktiske problemer, som medlemsstaterne står over for i forbindelse med tilladelser til gamle lægemidler;(9) de foranstaltninger, der er anført i dette direktiv, er i overensstemmelse med udtalelse fra Det Stående Udvalg for Humanlægemidler -UDSTEDT FØLGENDE DIREKTIV:Artikel 1Bilaget til direktiv 75/318/EØF ændres hermed som anført i bilaget.Artikel 21. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. marts 2000.2. De i stk. 1 nævnte bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.3. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.Artikel 3Dette direktiv træder i kraft på tredjedagen efter offentliggørelsen i De Europæiske Fællesskabers Tidende.Artikel 4Dette direktiv er rettet til medlemsstaterne.Udfærdiget i Bruxelles, den 8. september 1999.På Kommissionens vegneKarel VAN MIERTMedlem af Kommissionen(1) EFT L 147 af 9.6.1975, s. 1.(2) EFT L 214 af 24.8.1993, s. 22.(3) EFT 22 af 9.2.1965, s. 369/65.BILAG1. I 3. del af bilaget til direktiv 75/318/EØF indsættes et nyt afsnit I. "I. Almindelig anerkendt anvendelseMed henblik på i henhold til artikel 4, nr. 8, litra a), nr. ii) i direktiv 65/65/EØF at påvise, at et lægemiddels bestanddele finder almindelig anerkendt anvendelse med et acceptabelt sikkerhedsniveau, gælder følgende særbestemmelser:a) De faktorer, der skal tages hensyn til i forbindelse med at fastslå en "almindelig anerkendt anvendelse" for et lægemiddels bestanddele, er den periode, hvor et stof er blevet anvendt, kvantitative aspekter ved brugen af stoffet, graden af videnskabelig interesse i anvendelse af stoffet (som det afspejles i offentliggjort videnskabelig litteratur) og kohærens mellem de videnskabelige vurderinger. Det kan derfor være nødvendigt at anvende forskellige perioder for at fastslå forskellige stoffers "almindelig anerkendte anvendelse". Under alle omstændigheder kan den periode, der er nødvendig for at fastslå "en almindelig anerkendt anvendelse" af et lægemiddels bestanddele, ikke være under ti år fra den første systematiske og dokumenterede anvendelse af det pågældende stof som lægemiddel i EU.b) Den dokumentation, som ansøgeren fremlægger, skal dække alle aspekter af sikkerhedsvurderingen og skal omfatte eller referere til en oversigt over den relevante litteratur, således at der tages hensyn til undersøgelser foretaget før og efter markedsføring og offentliggjort videnskabelig litteratur vedrørende erfaringerne i form af epidemiologiske undersøgelser, især sammenlignende epidemiologiske undersøgelser. Al dokumentation, både positiv og negativ, skal fremsendes.c) Man skal især være opmærksom på manglende information, og det skal begrundes, hvorfor der har kunnet påvises et acceptabelt sikkerhedsniveau, selv om der mangler nogle undersøgelser.d) Ekspertrapporten skal forklare relevansen af alle forelagte data, som vedrører et lægemiddel, der er forskelligt fra det lægemiddel, der påtænkes markedsført. Det skal vurderes, om det produkt, der er undersøgt, kan anses for at svare til det produkt, der vil blive givet markedsføringstilladelse til, på trods af de eksisterende forskelle.e) Erfaringer efter markedsføring af andre produkter, der indeholder samme bestanddele, er af særlig betydning, og ansøgerne bør lægge særlig vægt på dette spørgsmål."2. I 4. del af bilaget til direktiv 75/318/EØF indføjes et nyt afsnit I. "I. Almindelig anerkendt anvendelseMed henblik på i henhold til artikel 4, stk. 2, nr. 8, litra a), nr. ii) i direktiv 65/65/EØF at påvise, at et lægemiddels bestanddele finder almindelig anerkendt anvendelse med en anerkendt effekt, gælder følgende særbestemmelser:a) De faktorer, der skal tages hensyn til i forbindelse med at fastslå en "almindelig anerkendt anvendelse" for et lægemiddels bestanddele, er den periode, hvor et stof er blevet anvendt, kvantitative aspekter ved brugen af stoffet, graden af videnskabelig interesse i anvendelse af stoffet (som det afspejles i offentliggjort videnskabelig litteratur) og kohærens mellem de videnskabelige vurderinger. Det kan derfor være nødvendigt at anvende forskellige perioder for at fastslå forskellige stoffers "almindelig anerkendte anvendelse". Under alle omstændigheder kan den periode, der er nødvendig for at fastslå "en almindelig anerkendt anvendelse" af et lægemiddels bestanddele, ikke være under ti år fra den første systematiske og dokumenterede anvendelse af det pågældende stof som lægemiddel i EU.b) Den dokumentation, som ansøgeren fremlægger, skal dække alle aspekter af vurderingen af effekten og skal omfatte eller referere til en oversigt over den relevante litteratur, således at der tages hensyn til undersøgelser foretaget før og efter markedsføring og offentliggjort videnskabelig litteratur vedrørende erfaringerne i form af epidemiologiske undersøgelser, især sammenlignende epidemiologiske undersøgelser. Al dokumentation, både positiv og negativ, skal fremsendes.c) Man skal især være opmærksom på manglende information, og det skal begrundes, hvorfor der har kunnet påvises et acceptabelt sikkerhedsniveau, skønt der mangler undersøgelser.d) Ekspertrapporten skal forklare relevansen af alle forelagte data, som vedrører et lægemiddel, der er forskelligt fra det lægemiddel, der påtænkes markedsført. Det skal vurderes, om det produkt, der er undersøgt, kan anses for at svare til det produkt, som der vil blive givet markedsføringstilladelse til, på trods af de eksisterende forskelle.e) Erfaringer efter markedsføring af andre produkter, der indeholder samme bestanddele, er af særlig betydning, og ansøgerne bør lægge særlig vægt på dette spørgsmål."